Frederik Christian Stoud Platou

Frederik Christian Stoud Platou (født 17. februar 1811 i Christiania, død 23. juni 1891) var en norsk jurist, høyesterettsdommer og politiker.

Platou ble student i 1830 og cand.jur. i 1839 fra Det Kongelige Frederiks Universitet der faren (som døde i 1815) hadde jobbet. Fra 1833 til 1842 innehadde han en kopistpost i Finansdepartementet. I 1843 ble han lektor i rettsvitenskap, i 1849 professor og i 1862 assessor i Norges Høyesterett.  Denne hans vitenskapelige tilnærming gjorde at han i 1857 fikk lov å være med i Det Kongelige Norske Videnskabers Selskab i Trondheim, og i 1859 ble han medlem i det nystartede Det Norske Videnskaps-Akademi som lå i Kristiania.  

Men han praktiserte videre. I 1864 ble han sorenskriver i Nes på Romerike, men fungerte i den følgende tid jevnlig som ekstraordinær assessor i Høyesterett. Fra 1873 til 1874 var han konstituert generalauditør. I 1880 ble han utnevnt til justitiarius i andre avdeling av overretten i Oslo bispedømme, og overtok stillingen i 1884 da hans konstitusjon i generalauditørembedet var hevet.

Stoud var revisjonsminister tre ganger: Fra 26. mai til 5. juni 1875, fra 6. juli til 21. juli 1875 og fra 16. september til 26. september 1881, alle gangene som midlertidig erstatning for statsråder som hadde sete i svensk-norske interimsregjeringer. For alt dette mottok han St. Olavs Orden, først Ridder i 1863 og så kommandør av 1. klasse i 1876.

Han var sønn av historieprofessor Ludvig Stoud Platou (1749–1815) og Karen Lumholtz (1785–1833).  Broren Carl Nikolai Stoud Platou (1809–1888) ble også embedsmann. I 1844 giftet han seg i Kråkstad med Constance Henriette Reiersen (1820–1893).  De var foreldre til professor Oscar Ludvig Stoud Platou (1845–1929). Datteren Karen Emilie (Mimi) Marie Platou (1852–1928) ble gift med søskenbarnet, jurist Lars Hannibal Sommerfeldt Stoud Platou
''Se Platou for mer om farsslekten.
 Referanser 

 Eksterne lenker 


Kategori:Norske revisjonsministre
Kategori:Norske høyesterettsdommere
Kategori:Kommandører med stjerne av St. Olavs Orden
Kategori:Medlemmer av Det Norske Videnskaps-Akademi
Kategori:Medlemmer av Det Kongelige Norske Videnskabers Selskab
Kategori:Personer fra Oslo